

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

 **Općinski načelnik**

Na temelju članka 13. stavka 8. Zakona o zaštiti od požara (Narodne novine broj: 92/10), Godišnjeg provedbenog plana unapređenja zaštite od požara na području Općine Pokupsko za 2021. godinu i članka 54. Statuta Općine Pokupsko („Glasnik Zagrebačke županije“ broj 11/13, 4/18, 10/20 i 33/20), Općinski načelnik Općine Pokupsko podnosi

**IZVJEŠĆE O STANJU ZAŠTITE OD POŽARA I**

**STANJU PROVEDBE GODIŠNJEG PROVEDBENOG PLANA ZAŠTITE OD POŽARA**

**NA PODRUČJE OPĆINE POKUPSKO ZA 2021. GODINU**

1. **UVOD**

Sukladno Zakonu o zaštiti od požara (Narodne novine broj: 92/10), a u cilju zaštite života ljudi i imovine od požara poduzimaju se mjere i radnje za otklanjanje uzroka požara, sprječavanje nastajanja i širenja požara, otkrivanje i gašenje požara, utvrđivanje uzroka požara kao i pružanje pomoći kod otklanjanja posljedica prouzrokovanih požarom.

Općina Pokupsko donijela je i uskladila sve dokumente i Planove koji reguliraju zaštitu od požara na području Općine.

Zadaća Dobrovoljnog vatrogasnog društva Pokupsko je organiziranje cjelokupnog vatrogasnog sustava za učinkovitu provedbu vatrogasne djelatnosti i razvoj vatrogasnog sustava sukladno gospodarskom i tehnološkom razvoju društva, provedba mjera za ujednačavanje stupnja zaštite od požara na cijelom području Općine Pokupsko, te preventivno djelovanje u pogledu smanjenja rizika od nastajanja požara i drugih nesreća.

1. **PROVEDBA ZAKONA I MJERA ZAŠTITE OD POŽARA**

2.1. Sukladno Zakonu o zaštiti od požara („Narodne novine“, broj 92/10), Općina Pokupsko je donijela Procjenu ugroženosti od požara i tehnoloških eksplozija i Plan zaštite od požara za Općinu Pokupsko u 2018. godini.

2.2. Općina Pokupsko je donijela Provedbeni plan unaprjeđenja zaštite od požara na području Općine Pokupsko za 2021. godinu.

2.3. Općina Pokupsko je donijela Odluku o agrotehničkim mjerama i mjerama za uređivanje i održavanje poljoprivrednih rudina na području Općine Pokupsko i Odluku o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru u Općini Pokupsko.

2.4. Dobrovoljno vatrogasno društvo organizirano je u skladu s Planom zaštite od požara Općine Pokupsko, te mogu djelotvorno i pravodobno djelovati na cijelom području Općine.

2.5. Županijski vatrogasni operativni centar Zagreb (ŽVOC Zagreb) organiziran je i opremljen sa stalnim 24 satnim dežurstvom, a kroz njega je uvezano stožerno društvo DVD Pokupsko preko kojeg se vrši uzbunjivanje postrojbe za izlazak na vatrogasnu intervenciju, kao i zaprimanje informacija, obrade podataka, izvješćivanje nadležnih tijela i ostali podaci.

2.6. U 2021. godini vršen je nadzor nad stanjem opremljenosti i osposobljenosti vatrogasnog društava na području Općine, te je stanje opremljenosti i osposobljenosti dobro.

2.7. Hidrantska mreža je u potpunosti u skladu s važećim propisima.

 Tijekom 2021. godine održano je više sastanaka oko organizacije protupožarne zaštite, srednjoročnog plana opremanja te ispunjavanje svih administrativnih i zakonskih obveza društava i pojedinaca, a poglavito liječnički pregledi operativnih vatrogasaca.

1. **VATROGASNA INFRASTRUKTURA**

Na području Općine Pokupsko djeluje Dobrovoljno vatrogasno društvo Pokupsko koje pokriva cijelo područje Općine Pokupsko, a trenutno ima ukupno 23 operativnih vatrogasaca.

Dobrovoljno vatrogasno društvo ima 2 vozila: 1 navalno vozila UNIMAG i jedno zapovjedno kombi vozilo.

Svi operativni vatrogasci su opremljeni osobnom zaštitnom opremom za gašenje šumskih požara, a u planu je i dodatno opremanje operativnih vatrogasaca sa osobnom opremom.

1. **INTERVENCIJE VATROGASNIH POSTROJBI I OSPOSOBLJAVANJE**

Na području Općine Pokupsko u razdoblju od 1. siječnja do 31. prosinca 2021. godine vatrogasno društvo je interveniralo **76** puta:

|  |
| --- |
| Događaji na kojima je interveniralo vatrogasno društva na području Općine Pokupsko tijekom 2021. godine |
| RB | VRSTA INTERVENCIJE | Količina |
|  1 | Požarna intervencija otvorenog prostora | 4 |
| 2 | Požar na stambenom objektu  | 4 |
| 3 | Tehnička intervencija | 1 |
| 4 | Tehnička intervencija (sanacija nakon potresa) |  |
|  |  |  |
| UKUPNO | 9 |

|  |
| --- |
| Ostale operativne aktivnosti vatrogasnog društva |
| RB | Operativne aktivnosti | Količina |
|  1 | Dostava pitke vode | 62 |
| 2 | Kontrolirano spaljivanje  | 1 |
| 3 | Vatrogasne vježbe | 3 |
| 4 | Osiguranje biciklističke rute | 1 |
|  |  |  |
| UKUPNO | 67 |

U 2021. godini zbog pandemije (Covid-19) vatrogasne vježbe provedene su u smanjenom opsegu, sve aktivnosti su svedene na intervencije i održavanje vozila i objekata te aktivno uključivanje i pomoć u otklanjanju posljedica katastrofalnog potresa od 28. i 29.12.2020. godine.

U razdoblju od 01. siječnja do 31. prosinca 2021. godine osposobljena su četiri člana Dobrovoljnog vatrogasnog društva Pokupsko za zvanje vatrogasac.

U 2021. godini održana je zajednička vatrogasna vježba pod nazivom „Kravaščica 2021“ sa vatrogasnim društvom Dobrovoljno vatrogasno društvo Kravarsko. Vježba je održana u EKO-ETNO PARK KRAVAŠČICA Gornji Hruševec.

1. **FINANCIRANJE VATROGASTVA**

Općina Pokupsko je u svom proračunu za 2021. godinu provodila financiranje vatrogastva sukladno Zakonu o vatrogastvu (Narodne novine broj: 125/19), i to na sljedeći način:

* Tekuće donacije u novcu za redovnu djelatnost --------------- 119.400,00 kn
1. **ZAKLJUČAK**

Uspješno obavljanje vatrogasne djelatnosti zahtijeva stalno stručno osposobljavanje i uvježbavanje pripadnika vatrogasnih društva. Svi operativni vatrogasci prošli su osnovna osposobljavanja, a povremeno se nadopunjava seminarima i vježbama.

Stanje zaštite od požara na području Općine Pokupsko je zadovoljavajuće, a kako bi se isto i održalo potrebno je provoditi odredbe Procjene ugroženosti od požara i tehnoloških eksplozija, Plan zaštite od požara, srednjoročne planove nabave neophodne vatrogasne opreme, sustavno raditi na uključivanju što većeg broja mladih u vatrogasne postrojbe i provoditi stalnu edukaciju stanovništva o opasnosti nastanka požara kao i preventivnom djelovanju.

U proračunu Općine Pokupsko osigurati sredstva za vatrogastvo sukladno Zakonu o vatrogastvu.

KLASA: 250-01/22-01/03

URBROJ: 238-22-2-22-1

Pokupsko, 16. svibnja, 2022. godine

 Božidar Škrinjarić

 općinski načelnik